प्रधानमन्त्रीको अभिव्यक्ति आफूसँगको सहमतिमा जस्तो प्रस्ट भएको भन्दै कांग्रेसका सांसदहरूले उनको जवाफ नसकिँदै होहल्ला सुरु गरे । खासखुसबाट सुरु भएको होहल्ला बढेपछि प्रतिपक्षी दलका नेता शेरबहादुर देउवाले नै आफ्नो स्थानमा उभिएर विरोध जनाए । पहिलो किस्तामा डेढ लाख दिइन्छ कि दिन सकिन्छ भन्नेमा प्रस्ट हुनुपर्ने उनीहरूको माग थियो । प्रधानमन्त्रीले बोल्न क्रम नै नसकिएको उल्लेख गर्दै सभामुख ओनसरी घर्तीले पूरै जवाफ सुन्न रुलिङ गरेपछि मात्रै उनीहरूले आसनग्रहण गरे ।
